നിമിഷയെ എത്രയുംവേഗം നാട്ടിലെത്തിക്കണമെന്ന് അമ്മ ബിന്ദു തിരുവനന്തപുരം: നിമിഷയെ എത്രയും വേഗം നാട്ടിലെത്തിക്കണമെന്നു അമ്മ ബിന്ദു സമ്ബത്ത്. അഫ്ഗാന് ജയിലില് തടവില് കഴിഞ്ഞിരുന്ന നിമിഷ ഉള്പ്പെടെയുള്ള മലയാളികളെ താലിബാന് മോചിപ്പിച്ചുവെന്ന സൂചന ലഭിച്ചതോടെയാണ് തിരുവനന്തപുരം സ്വദേശിനി നിമിഷ എന്ന ഫാത്തിമ ഇസായെ ഇന്ത്യയിലെത്തിക്കണമെന്ന ആവശ്യവുമായി മാതാവ് വീണ്ടും രംഗത്തുവന്നത്. നിമിഷയെ ഇന്ത്യയില് എത്തിച്ച് ഇവിടുത്തെ നിയമ പ്രകാരം വിചാരണ നേരിടാന് അനുവദിക്കണമെന്നും അവര് പറഞ്ഞു.വാര്ത്തയുമായി ബന്ധപ്പെട്ട് കൂടുതല് സ്ഥിരീകരണം ലഭിച്ചിട്ടില്ലെന്നും അതു ലഭിക്കുന്ന മുറയ്ക്ക് വേണ്ട കാര്യങ്ങളുമായി മുന്നോട്ട് പോകുമെന്നും പറഞ്ഞ ബിന്ദു ദൈവത്തിന് നന്ദി, എല്ലാവരുടെയും പ്രാര്ഥനകള്ക്കും നന്ദിഎന്നാണ് പ്രതികരിച്ചത്. നിമിഷയ്ക്കൊപ്പം ജയിലില് കഴിയുന്ന സോണിയ സെബാസ്റ്റ്യന് എന്ന ആയിഷ, റാഫീല, മെറിന് ജേക്കബ് എന്ന മറിയം എന്നിവരും ജയില് മോചിതരായതായാണ് ബന്ധുക്കള്ക്കു ലഭിച്ച വിവരം. അഫ്ഗാനില് കുടുങ്ങിയ ഇന്ത്യക്കാരെ തിരികെ എത്തിക്കുമ്ബോള് അതില് തന്റെ മകളെയും ഉള്പ്പെടുത്തണമെന്നു ബിന്ദു കഴിഞ്ഞ ദിവസം അഭ്യര്ഥിച്ചിരുന്നു. താന് സര്ക്കാരില്നിന്നു ഒന്നും മറച്ചുവച്ചിട്ടില്ലെന്നും. മകളെ രക്ഷിക്കാനുള്ള പോരാട്ടം തുടരുകയാണെന്നും ഇതൊരു അമ്മയുടെ വേദനയാണെന്നും ബിന്ദു പറഞ്ഞു. ഇതൊരു അടിയന്തര സാഹചര്യമാണ്. അവളെ ഇന്ത്യയിലേക്ക് കൊണ്ടുവരാന് വേണ്ട നടപടി സര്ക്കാര് സ്വീകരിക്കുമെന്നാണ് കരുതുന്നതെന്നും ബിന്ദു പറഞ്ഞു. കേന്ദ്രമന്ത്രി വി. മുരളീധരന്റെ ഇടപെടലും ബിന്ദു ആവശ്യപ്പെട്ടു.